FI Euroopan unionin virallinen lehti L 216/19

KOMISSION PÄÄTÖS,

annettu 13 päivänä elokuuta 2010,

päätösten 2008/934/EY ja 2008/941/EY muuttamisesta siltä osin kuin on kyse päivämäärästä, johon saakka luvat voivat olla voimassa, ja lisäajasta tapauksissa, joissa ilmoittaja on toimittanut hakemuksen asetuksen (EY) N:o 33/2008 mukaista nopeutettua menettelyä noudattaen

(tiedoksiannettu numerolla K(2010) 5536)

(ETA:n kannalta merkityksellinen teksti)

(2010/455/EU)

EUROOPAN KOMISSIO, joka

ottaa huomioon Euroopan unionin toiminnasta tehdyn sopimuksen,

ottaa huomioon kasvinsuojeluaineiden markkinoille saattamisesta 15 päivänä heinäkuuta 1991 annetun neuvoston direktiivin 91/414/ETY (1) ja erityisesti sen 8 artiklan 2 kohdan neljännen alakohdan,

sekä katsoo seuraavaa:

(1) Eräiden tehoaineiden sisällyttämättä jättämisestä neuvoston direktiivin 91/414/ETY liitteeseen I ja näitä tehoaineita sisältäville kasvinsuojeluaineille annettujen lupien peruuttamisesta 5 päivänä joulukuuta 2008 tehdyssä komission päätöksessä 2008/934/EY (2) ja eräiden tehoaineiden sisällyttämättä jättämisestä neuvoston direktiivin 91/414/ETY liitteeseen I ja näitä tehoaineita sisältäville kasvinsuojeluaineille annettujen lupien peruuttamisesta 8 päivänä joulukuuta 2008 tehdyssä komission päätöksessä 2008/941/EY (3) vahvistetaan luettelot tehoaineista, joiden osalta ilmoittaja komission asetuksen (EY) N:o 1490/2002 (4) 11 e artiklan ja komission asetuksen (EY) N:o 2229/2004 (5) 24 e artiklan mukaisesti peruutti tekemänsä ilmoituksen tehoaineen lisäämiseksi direktiivin 91/414/ETY liitteeseen I.

(2) Useimmista kyseisistä aineista toimitettiin hakemukset noudattaen nopeutettua menettelyä, josta säädetään yksityiskohtaisista säännöistä neuvoston direktiivin 91/414/ETY soveltamiseksi siltä osin kuin on kyse direktiivin 8 artiklan 2 kohdassa tarkoitettuun työohjelmaan kuuluneiden mutta direktiivin liitteeseen I sisällyttämättömien tehoaineiden tavanomaisesta ja nopeutetusta arviointimenettelystä 17 päivänä tammikuuta 2008 annetun komission asetuksen (EY) N:o 33/2008 (6) 14–19 artiklassa.

(3) Jotta kyseisten aineiden tarkastelu voidaan saada valmiiksi, on tarpeen pidentää jäsenvaltioille lupien peruttamiseksi annettua määräaikaa sekä sitä lisäaikaa, jonka ne voivat myöntää kyseisten aineiden osalta.

(4) Päätöksiä 2008/934/EY ja 2008/941/EY olisi sen vuoksi muutettava.

(5) Tässä päätöksessä säädetyt toimenpiteet ovat elintarvikeketjua ja eläinten terveyttä käsittelevän pysyvän komitean lausunnon mukaiset,

ON HYVÄKSYNYT TÄMÄN PÄÄTÖKSEN:

1 artikla

Päätöksen 2008/934/EY muuttaminen

Muutetaan päätös 2008/934/EY seuraavasti:

1) Lisätään 2 artiklaan kohta seuraavasti: ”Jäsenvaltiot voivat kuitenkin peruuttaa kyseiset luvat viimeistään 31 päivänä joulukuuta 2011, kun hakemus on toimitettu asetuksen (EY) N:o 33/2008 14–19 artiklassa vahvistettua nopeutettua menettelyä noudattaen.”

2) Lisätään 3 artiklaan kohta seuraavasti: ”Tällainen lisäaika päättyy kuitenkin viimeistään 31 päivänä joulukuuta 2012, kun hakemus on toimitettu asetuksen (EY) N:o 33/2008 14–19 artiklassa vahvistettua nopeutettua menettelyä noudattaen.”

2 artikla

Päätöksen 2008/941/EY muuttaminen

Muutetaan päätös 2008/941/EY seuraavasti:

1) Lisätään 2 artiklaan kohta seuraavasti: ”Jäsenvaltiot voivat kuitenkin peruuttaa kyseiset luvat viimeistään 31 päivänä joulukuuta 2011, kun hakemus on toimitettu asetuksen (EY) N:o 33/2008 14–19 artiklassa vahvistettua nopeutettua menettelyä noudattaen.”

2) Lisätään 3 artiklaan kohta seuraavasti: ”Tällainen lisäaika päättyy kuitenkin viimeistään 31 päivänä joulukuuta 2012, kun hakemus on toimitettu asetuksen (EY) N:o 33/2008 14–19 artiklassa vahvistettua nopeutettua menettelyä noudattaen.”

3 artikla

Osoitus

Tämä päätös on osoitettu kaikille jäsenvaltioille.

Tehty Brysselissä 13 päivänä elokuuta 2010. Komission puolesta John DALLI Komission jäsen

(1) EYVL L 230, 19.8.1991, s. 1.

(2) EUVL L 333, 11.12.2008, s. 11.

(3) EUVL L 335, 13.12.2008, s. 91.

(4) EYVL L 224, 21.8.2002, s. 23.

(5) EUVL L 379, 24.12.2004, s. 13.

(6) EUVL L 15, 18.1.2008, s. 5.